《赋得露湿寒塘草送张来仪文学》
元代·徐贲

寒蘼泫幽露，清漪湛虚塘。月时润芳气，风处偃微光。

初溥丛缀白，将晞叶翻黄。欲采赠远别，沾衣徒感伤。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。